Izziņa par atzinumos sniegtajiem iebildumiem par

Ministru kabineta noteikumu projektu “Grozījumi Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai””

|  |
| --- |
|  |

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |
|  | MK Noteikumu projekts kopumā | **Zemkopības ministrijas iebildums (26.04.2021)**  Neatbalsta noteikumu projekta tālāku virzību, ja atbalsta saņēmēju loks netiek papildināts ar primārās lauksaimnieciskās ražošanas nozares, kā arī zvejniecības un akvakultūras nozares uzņēmumiem un noteikumu projekts precizēts atbilstoši zemāk minētajam.  Lūdzam papildināt noteikumu grozījumus ar jauniem punktiem šādā redakcijā:  1. “7. Uzņēmumiem zvejniecības un akvakultūras nozarē, kuru saimnieciskās darbības veids atbilst NACE 2 red. kodiem  03.11 “Jūras zvejniecība”, 03.12 “Saldūdens zvejniecība”, 03.21 “Jūras akvakultūra”, 03.22 “Saldūdens akvakultūra” atbalstu nosaka 60 % apmērā no uzņēmuma bruto darba algas (tai skaitā arī veiktās darba devēja valsts sociālās apdrošināšanas obligātās iemaksas) kopsummas, par kuru samaksāti darba algas nodokļi 2020. gada augustā, septembrī un oktobrī, bet ne vairāk kā 100 000 *euro* katrā atbalsta perioda mēnesī atsevišķi, un kopējā atbalsta summa, kurš sniegts saskaņā ar Pagaidu regulējumu, nepārsniedz 270 000 *euro* saistītu personu grupai. Atbalsts uzņēmumiem, kuri darbojas zvejniecības un akvakultūras nozarē, neattiecas ne uz vienu no atbalsta kategorijām, kas minētas Eiropas Komisijas 2014. gada 27. jūnija Regulas (ES) Nr. 717/2014 par Līguma par Eiropas Savienības darbību 107. un 108. panta piemērošanu *de* *minimis* atbalstam zvejniecības un akvakultūras nozarē 1. panta 1. punkta "a", "b", "c", "d", "e", "f", "g", "h", "i", "j" vai "k" apakšpunktā.”  2. “7.1Uzņēmumiem, kuru darbības veids atbilst NACE 2. red. A sadaļas grupām 01.13 “Dārzeņu audzēšana”, 01.19 “Citu viengadīgo kultūru audzēšana”, 01.24 “Sēkleņu un kauleņu audzēšana”, 01.25 “Citu koku un krūmu augļu un riekstu audzēšana”, 01.28 “Garšaugu, aromātisko un ārstniecisko augu audzēšana”, 01.29 “Citu daudzgadīgo kultūru audzēšana”, 01.30 “Augu pavairošana”, 01.42 “Citu liellopu audzēšana”, 01.43 “Zirgu un zirgu dzimtas dzīvnieku audzēšana”, 01.45 “Aitu un kazu audzēšana” un 01.49 “Citu dzīvnieku audzēšana”, saskaņā ar Eiropas Komisijas  2014. gada 25. jūnijs Regulas (ES) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, 2. panta 6. un 7. punktā noteiktajām definīcijām, atbalstu nosaka 60 % apmērā no uzņēmuma bruto darba algas (tai skaitā arī veiktās darba devēja valsts sociālās apdrošināšanas obligātās iemaksas) kopsummas, par kuru samaksāti darba algas nodokļi 2020. gada augustā, septembrī un oktobrī, bet ne vairāk kā 100 000 *euro* katrā atbalsta perioda mēnesī atsevišķi, un kopējā atbalsta summa, kurš sniegts saskaņā ar Pagaidu regulējumu, nepārsniedz 225 000 *euro* saistītu personu grupai.”;  3. “14. Primārās lauksaimnieciskās ražošanas nozarē, kas definēta Komisijas regulas Nr. 651/2014 2. panta 9. punktā, atbalstu piešķir tikai tiem uzņēmumiem, kuru darbības veids atbilst šo noteikumu 71.punktā uzskaitītajām NACE 2 red. nozarēm. Atbalstu lauksaimniecības produktu pārstrādes vai tirdzniecības nozares uzņēmumiem piešķir ar nosacījumu, ka to daļēji vai pilnībā nenodod primārajiem ražotājiem un atbalsts nav balstīts uz tādu produktu cenu vai daudzumu, kurus attiecīgie uzņēmumi laiduši tirgū vai kuri iegādāti no primārajiem ražotājiem, izņemot, ja pēdējā minētajā gadījumā attiecīgie uzņēmumi produktus nav laiduši tirgū vai ir izmantojuši nepārtikas mērķiem.”  4. “15. Ja uzņēmums darbojas vairākās nozarēs, kurām saskaņā ar šo noteikumu [6.](https://likumi.lv/ta/id/318758#p6), [7.](https://likumi.lv/ta/id/318758#p7) un 7.1 punktu piemēro dažādas maksimālās atbalsta summas, tas grāmatvedības uzskaitē nodala minētās nozares un nodrošina, ka katrai tiek ievēroti maksimālie apjomi. Šo noteikumu [6.](https://likumi.lv/ta/id/318758#p6) punktā minētajiem atbalsta saņēmējiem maksimālā kopējā atbalsta summa nepārsniedz 1 800 000 *euro* saistītu personu grupai Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) I pielikuma 3. panta 3. punkta izpratnē. Ja uzņēmums darbojas nozarēs, uz kurām attiecas šo noteikumu [7.](https://likumi.lv/ta/id/318758#p7) punkts, maksimālā kopējā atbalsta summa nepārsniedz 270 000 *euro* saistītu personu grupai Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) I pielikuma 3. panta 3. punkta izpratnē. Ja uzņēmums darbojas nozarēs, uz kurām attiecas šo noteikumu [7.1 .](https://likumi.lv/ta/id/318758#p7)punkts, maksimālā kopējā atbalsta summa nepārsniedz 225 000 *euro* saistītu personu grupai Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) I pielikuma 3. panta 3. punkta izpratnē.”  5. “Lūdzam atbilstoši papildināt noteikumu projekta anotāciju.  “Atbildot uz Finanšu ministrijas iebildumu papildus skaidrojam, ka Zemkopības ministrijas piedāvātie papildinājumi noteikumu projektā nepārklājas ar jau pieņemtajiem Ministru kabineta lēmumiem par atbalstu lauksaimniecībai, jo:   1. Lauksaimniecības produktu primārās ražošanas jomā identificētais atbalsta pretendentu loks noteikumu projektā neparedz cūku un mājputnu nozares, kuru atbalstam tiek gatavotas atsevišķas atbalsta shēmas tostarp, lai mazinātu Covid-19 izplatības negatīvo ietekmi. 2. 12 milj. euro atbalstam uzņēmumu likviditātes un naudas plūsmas saglabāšanai ir kompensējošs raksturs, kuru ir tiesīgi saņemt lauksaimnieki un uzņēmumi zvejniecības, akvakultūras nozarē un uzņēmumi, kas nodarbojas ar lauksaimniecības produktu pārstrādi, par komercbankā ņemtā kredīta faktiski samaksāto kredītprocentu gada summas daļu. 3. 7 milj. euro atbalsts lauksaimniecības, zivsaimniecības un lauku attīstības garantiju programmas īstenošanai, tiešā veidā nav paredzēts produkcijas ražotājiem, bet tas dos papildu nodrošinājumu un garantiju jaunu kredītu saņemšanai, lai īstenotu investīcijas projektus 2021.-2022.gada pārejas periodā un Kopējās lauksaimniecības politikas Stratēģiskā plāna 2023.-2027.gadā plānotajos investīciju pasākumos.   Atbalsts 1 milj. euro apmērā ir paredzēts mazām un vidējām kooperatīvajām sabiedrībām, kuras nenodarbojas ar lauksaimniecības produkcijas ražošanu, bet sniedz produkcijas realizācijas pakalpojumu saviem biedriem, kā arī piegādes ķēžu digitālās platformas pilnveidošanai. “ | **Nav ņemts vērā**  Noteikumu projekts izdiskutēts un saskaņots 22.04.2021. Krīzes vadības grupā uzņēmējdarbības atbalstam. Vienlaikus jāņem vērā, ka primārai lauksaimniecībai un zivsaimniecībai līdz šim jau pieejams būtisks atbalsts, līdz ar to papildus atbalsts nav nepieciešams.  Lauksaimniecības un zivsaimniecības jomā līdz šim pieejams šāds atbalsts:   * 14 500 000 *euro* ražotāju atbalstam cūkkopības nozarē, lai stiprinātu saimniecību dzīvotspēju un mazinātu Covid-19 izplatības negatīvo ietekmi; * 11 000 000 *euro* ražotāju atbalstam mājputnu nozarē, lai daļēji kompensētu Covid-19 izplatības ietekmē radīto ieņēmumu samazinājumu; * 12 000 000 *euro* uzņēmumu likviditātes un naudas plūsmas saglabāšanai, kredītsaistību izpildes nodrošināšanai un finansiālā sloga mazināšanai lauku saimniecībām un uzņēmumiem, proti, atbalsts tiek plānots daļējai kredītprocentu dzēšanai primāro lauksaimniecības produktu ražotājiem, lauksaimniecības un mežsaimniecības pakalpojumu kooperatīvajām sabiedrībām, lauksaimniecības produktu pārstrādes komersantiem, kā arī zvejniecībā un zvejas produktu apstrādē; * 7 000 000 *euro* lauksaimniecības, zivsaimniecības un lauku attīstības garantiju programmas īstenošanai, nodrošinot nozares uzņēmumiem finanšu līdzekļu aizņemšanās iespējas kredītiestādēs; * 1 000 000 *euro* sadarbības formu attīstībai, lai stiprinātu mazo un vidējo kooperatīvo sabiedrību tirgus varu, administratīvo un ekonomisko kapacitāti, kā arī atbalstam īso piegādes ķēžu digitālās platformas pieejamībai. | **Nav ņemts vērā.**  Zemkopības ministrijas piedāvātie papildinājumi noteikumu projektā nepārklājas ar jau pieņemtajiem Ministru kabineta lēmumiem par atbalstu lauksaimniecībai, jo:   1. Lauksaimniecības produktu primārās ražošanas jomā identificētais atbalsta pretendentu loks noteikumu projektā neparedz cūku un mājputnu nozares, kuru atbalstam tiek gatavotas atsevišķas atbalsta shēmas tostarp, lai mazinātu Covid-19 izplatības negatīvo ietekmi. 2. 12 milj. euro atbalstam uzņēmumu likviditātes un naudas plūsmas saglabāšanai ir kompensējošs raksturs, kuru ir tiesīgi saņemt lauksaimnieki un uzņēmumi zvejniecības, akvakultūras nozarē un uzņēmumi, kas nodarbojas ar lauksaimniecības produktu pārstrādi, par komercbankā ņemtā kredīta faktiski samaksāto kredītprocentu gada summas daļu. 3. 7 milj. euro atbalsts lauksaimniecības, zivsaimniecības un lauku attīstības garantiju programmas īstenošanai, tiešā veidā nav paredzēts produkcijas ražotājiem, bet tas dos papildu nodrošinājumu un garantiju jaunu kredītu saņemšanai, lai īstenotu investīcijas projektus 2021.-2022.gada pārejas periodā un Kopējās lauksaimniecības politikas Stratēģiskā plāna 2023.-2027.gadā plānotajos investīciju pasākumos. 4. Atbalsts 1 milj. euro apmērā ir paredzēts mazām un vidējām kooperatīvajām sabiedrībām, kuras nenodarbojas ar lauksaimniecības produkcijas ražošanu, bet sniedz produkcijas realizācijas pakalpojumu saviem biedriem, kā arī piegādes ķēžu digitālās platformas pilnveidošanai.   Tāpat atbalsts netiek paredzēts tādām primārās lauksaimnieciskās ražošanas nozarēm, uz kuru darbību Covid-19 izplatības ierobežošanai noteiktie pasākumi nav atstājuši būtiski ietekmi. | MK noteikumu projekts  MK Noteikumu projekts neparedz atbalstu primārās lauksaimnieciskās ražošanas nozarei, kā arī zvejniecības un akvakultūras nozares uzņēmumiem. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 22.04.-26.04.2021. |
|  |  |
| Saskaņošanas dalībnieki | Finanšu ministrija; Tieslietu ministrija ; Zemkopības ministrija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas, Tieslietu ministrijas, Zemkopības ministrijas iebildumi un Zemkopības ministrijas priekšlikumi, iebildumi |  |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | MK Noteikumu projekta 1.5. apakšpunkts: | **Tieslietu ministrijas iebildums**  Projekta 1.6. apakšpunktā tiek svītrots regulējums par to, ka Valsts ieņēmumu dienests publicē savā tīmekļvietnē uzņēmumu sarakstu, kuri saņēmuši atbalstu. Projekta anotācijā norādīts, ka tas nepieciešams, jo šo pienākumu jau nosaka augstāka līmeņa normatīvais akts - Covid-19 infekcijas izplatības seku pārvarēšanas likums. Izsakām bažas, ka minētie precizējumi nepieciešami arī citos līdzīgos normatīvajos aktos. Attiecīgi lūdzam skaidrot, vai šīs bažas ir pamatotas un iespējamo rīcību, lai veiktu līdzīgus grozījumus citos normatīvajos aktos. | **Ņemts vērā**  Skaidrojam, ka minētā norma nav pretrunā ar Covid-19 infekcijas izplatības seku pārvarēšanas likumu. Vienlaikus informējam, ka 24.11.2020. noteikumos Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” un MK 10.11.2020. noteikumos 675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” minētā norma tiks precizēta, ja attiecīgajos tiesību aktos tiks virzīti grozījumi, tādējādi ekonomējot resursus un izvairoties no lieka normatīvisma. |  |
| 2. | MK noteikumu projekta 1.3. apakšpunkts | **Tieslietu ministrijas iebildums**  Saistībā ar projekta 1.3. apakšpunktu un saistīto regulējumu lūdzam sniegt skaidrojumu, kāpēc Ministru kabineta 2020. gada 10. novembra noteikumi Nr. 676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – noteikumi) paredz izvērstu regulējumu attiecībā uz atsevišķām nozarēm, jo noteikumu tvērums atbalstu paredz, nešķirojot, vai krīze skārusi konkrētu nozari vai nē. Ja minētais regulējums nepieciešams konkrētās nozares specifikas dēļ, lūdzam sniegt izvērstu skaidrojumu projekta anotācijā saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 14. punktu.  Ja šāda nozares specifika nepastāv, tad nav saprotama atsevišķa regulējuma izveide, jo, kā jau norādīts, noteikumu tvērums attiecas uz visām nozarēm. Tādā gadījumā lūdzam svītrot projekta 1.3. apakšpunktu un saistīto regulējumu. | **Ņemts vērā** | Precizēts MK noteikumu projekts un attiecīgi izslēgts MK noteikumu projekta 1.3. apakšpunkts. |
| 3. | MK noteikumu projekta 1.7. apakšpunkts | **Tieslietu ministrijas iebildums**  Projekta 1.7. apakšpunkts noteic, ka “atbalstu lauksaimniecības produktu primārās ražošanas nozarei atbilstoši Komisijas regulas Nr. 651/2014 2. panta 9. punktam piešķir tikai tiem uzņēmumiem, kuru darbības veids atbilst 71.punktā uzskaitītajām NACE 2 red. nozarēm (..)”. Norādām, ka minētais regulējums varētu sašaurināt attiecīgās Eiropas Savienības regulas piemērošanu. Ņemot vērā, ka saskaņā ar Līguma par Eiropas Savienības darbību 288. pantu regulas ir tieši piemērojamas un jebkādi dalībvalsts mehānismi, kas ierobežo Eiropas Savienības regulas tiešu piemērojamību ir prettiesiski, lūdzam skaidrot projekta 1.7. apakšpunkta atbilstību Eiropas Savienības tieši piemērojamiem tiesību aktiem, nepieciešamības gadījumā precizējot projekta 1.7. apakšpunktu. | **Ņemts vērā** | Precizēts MK noteikumu projekts un attiecīgi izslēgts MK noteikumu projekta 1.7. apakšpunkts. |
| 4. | MK noteikumu projekta anotācija | **Tieslietu ministrijas iebildums**  Projektā ieviestas vairākas Eiropas Savienības regulas. Saistībā ar minēto, lūdzam papildināt projekta anotācijas V sadaļas 1. punktu un 1. tabulu atbilstoši instrukcijas 55. un 56. punktam.  Vienlaikus saistībā ar projektā norādīto atsauci uz Eiropas Komisijas 2020. gada 19. marta paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) norādām, ka apzināmies, ka šāda atsauce ietverta noteikumos un citos spēkā esošos Ministru kabineta noteikumos, kā arī iepriekš līdzīgu projektu saskaņošanas laikā norādīts, ka šādu prasību uztur Eiropas Komisija, lai piešķirtu atbalstu privātpersonām. Tomēr neatkarīgi no tā, ka Tieslietu ministrija šādu iepriekš izteiktu iebildumu ir izņēmuma gadījumā saskaņojusi privātpersonu interešu prioritātes dēļ, tomēr šāda atsauce nav juridiski korekta, jo pats paziņojums nav juridiski saistošs. Attiecīgi lūdzam papildināt projekta anotāciju, norādot, ka šī atsauce veidojama izņēmuma gadījumā ievērojot Eiropas Komisijas prasības, kā arī privātpersonu intereses Covid-19 laikā. Tāpat lūdzam saistībā ar šo atsauci papildināt projekta anotācijas V sadaļas 3. punktu, nevis 1. punktu, atbilstoši instrukcijas 59. punktam. | **Ņemts vērā** | Precizēta MK noteikumu projekta anotācija. |
| 5. | MK noteikumu projekts | **Zemkopības ministrijas iebildums**  Lūdzam precizēt visā noteikumu projekta tekstā kopējo atbalsta apjomu uzņēmumiem, kas darbojas zvejniecības un akvakultūras nozarē un uzņēmumiem, kas darbojas lauksaimniecības produktu primārās ražošanas nozarē atbilstoši Komisijas 2020.gada 19.marta paziņojuma "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – pagaidu noregulējums) noteiktajam maksimālajam atbalsta apjomam.  Pagaidu noregulējuma 23.a punktā noteikts, ka uzņēmumiem, kas darbojas zvejniecības un akvakultūras nozarē maksimālais atbalsta apjoms ir noteikts 270 000 eiro apmērā, bet uzņēmumiem, kas darbojas lauksaimniecības produktu primārās ražošanas nozarē maksimālais atbalsta apjoms ir noteikts 225 000 eiro apmērā. | **Ņemts vērā**  Vēršam uzmanību, ka MK Noteikumu projekts precizēts atbilstoši Krīzes vadības grupas 2021.gada 22.aprīļa lēmumam, kas neparedz atbalstu lauksaimniecībai. | Precizēts MK noteikumu projekts |
| 6. | MK noteikumu projekts kopumā | **Finanšu ministrijas iebildums**  Ņemot vērā Ekonomikas ministrijas š.g. 22.aprīļa finanšu ministra vadītajā vadības grupas sēdē norādīto, ka šo noteikumu ietvaros primārajai lauksaimniecībai atbalsts netiks sniegts, lūdzam precizēt noteikumu projektu, dzēšot tajā normas, kas attiecas uz atbalsta paredzēšanu primārajai lauksaimniecībai. | **Ņemts vērā** | Precizēts MK noteikumu projekts. |
| 7. | MK noteikumu projekta 1.2.apakšpunkts | **Finanšu ministrijas iebildums**  Noteikumu projekta 1.2.apakšpunktā ietvertajā grozījumā paredzēts, ka, aprēķinot Ministru kabineta 2020.gada 10.novembra noteikumu Nr.676 "Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai"" (turpmāk – MK noteikumi Nr.676) 4.2.apakšpunktā noteikto kritumu, ņem vērā apgrozījumu no saimnieciskās darbības.  Anotācijā paskaidrots, ka šādi tiks novērsta dažādā interpretācija par apgrozījumā ieskaitāmajiem līdzekļiem.  Tomēr, ne noteikumu projektā ietvertā redakcija, ne anotācijā norādītā informācija nerada vienotu izpratni par apgrozījumā ieskaitāmajiem līdzekļiem. Piemēram, pārējos saimnieciskās darbības ieņēmumos ieskaita saņemto finanšu palīdzības vai finansiālo atbalstu, tādējādi secināms, ka uzņēmumu saņemtie ziedojumi, dotācijas un valsts atbalsti ir jāskaita apgrozījumā, kas rada pretrunu ar MK noteikumu Nr.676 4.1 punktu.  Ievērojot minēto, lūdzam precizēt noteikumu projekta 1.2.apakšpunktā ietvertā grozījuma redakciju vai papildināt anotāciju. | **Ņemts vērā** | Precizēts MK noteikumu projekts un anotācija. |
| 8. | MK noteikumu projekta 1.3.apakšpunkts | **Finanšu ministrijas iebildums**  Noteikumu projekta 1.3.apakšpunkts paredz grozījumus attiecībā uz atbalstu uzņēmumiem zvejniecības un akvakultūras nozarē un uzņēmumiem, kas nodarbojas ar lauksaimniecības produktu pārstrādi vai tirdzniecību, kā arī anotācijā ir skaidrots, ka ar šajos punktos minētajiem grozījumiem notiek atbalsta paplašināšana zvejniecības nozarei un lauksaimniecībai.  Vēršam uzmanību, ka ar Ministru kabineta 2021.gada 17.februāra rīkojumu Nr.96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” jau ir pieņemts lēmums par pieejamo finansējumu, kas nepārsniedz 45 500 000 *euro*, lai sniegtu atbalstu Covid-19 krīzes seku mazināšanai un kapacitātes stiprināšanai lauksaimniecībā, t.sk.:   * 14 500 000 *euro* ražotāju atbalstam cūkkopības nozarē, lai stiprinātu saimniecību dzīvotspēju un mazinātu Covid-19 izplatības negatīvo ietekmi;   + 11 000 000 *euro* ražotāju atbalstam mājputnu nozarē, lai daļēji kompensētu Covid-19 izplatības ietekmē radīto ieņēmumu samazinājumu;   + 12 000 000 *euro* uzņēmumu likviditātes un naudas plūsmas saglabāšanai, kredītsaistību izpildes nodrošināšanai un finansiālā sloga mazināšanai lauku saimniecībām un uzņēmumiem, proti, atbalsts tiek plānots daļējai kredītprocentu dzēšanai primāro lauksaimniecības produktu ražotājiem, lauksaimniecības un mežsaimniecības pakalpojumu kooperatīvajām sabiedrībām, lauksaimniecības produktu pārstrādes komersantiem, kā arī zvejniecībā un zvejas produktu apstrādē;   + 7 000 000 *euro* lauksaimniecības, zivsaimniecības un lauku attīstības garantiju programmas īstenošanai, nodrošinot nozares uzņēmumiem finanšu līdzekļu aizņemšanās iespējas kredītiestādēs;   + 1 000 000 *euro* sadarbības formu attīstībai, lai stiprinātu mazo un vidējo kooperatīvo sabiedrību tirgus varu, administratīvo un ekonomisko kapacitāti, kā arī atbalstam īso piegādes ķēžu digitālās platformas pieejamībai.   Ņemot vērā minēto, lūdzam izvērtēt un attiecīgi anotācijā skaidrot, vai atbalsta sniegšana, kas paredzēta noteikumu projekta 1.3.apakšpunktā, nepārklājas ar jau pieņemtajiem Ministru kabineta lēmumiem par atbalstu lauksaimniecībai, kuros arī paredzēti atbalsta instrumenti uzņēmumiem zvejniecības un akvakultūras nozarē un uzņēmumiem, kas nodarbojas ar lauksaimniecības produktu pārstrādi. | **Ņemts vērā** | Precizēts MK noteikumu projekts un attiecīgi izslēgts MK noteikumu projekta 1.3.apakšpunkts. |
| 9. | MK noteikumu projekta 1.3.apakšpunkts | **Finanšu ministrijas iebildums**  Lūdzam pārskatīt noteikumu projekta 1.3.apakšpunktā ietverto grozījumu, kas paredz izteikt MK noteikumu Nr.676 7.1 punktu jaunā redakcijā.  Vēršam uzmanību, ka jau šobrīd MK noteikumu Nr.676 14.punkts paredz, ka atbalstu var piešķirt lauksaimniecības produktu pārstrādes vai tirdzniecības nozares uzņēmumiem un tie var saņemt atbalstu MK noteikumu Nr.676 6.punktā minētajā apjomā.  Tāpat vēršam uzmanību, ka 7.1 punktā paredzēts mazāks atbalsta apjoms, uz ko varētu pretendēt lauksaimniecības produktu pārstrādes vai tirdzniecības nozares uzņēmumi. Attiecīgi noteikumu projektā ir iekļaujams jauns punkts, kurā tiktu norādīts, no kura brīža lauksaimniecības produktu pārstrādes vai tirdzniecības nozares uzņēmumiem tiks piemēroti 7.1 punkta nosacījumi.  Gadījumā, ja nav paredzēts mainīt atbalsta sniegšanas apjomus lauksaimniecības produktu pārstrādes un tirdzniecības nozares uzņēmumiem, lūdzam noteikumu projekta 1.3.apakšpunktā iekļautajā MK noteikumu 7.1 punkta jaunajā redakcijā dzēst šo normas daļu: “saskaņā ar Eiropas Komisijas 2014. gada 25. jūnijs Regulas (ES) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, 2. panta 6. un 7. punktā noteiktajām definīcijām”.  Attiecīgi lūdzam sniegt skaidrojumu arī anotācijas I sadaļas 2.punktā. | **Ņemts vērā** | Precizēts MK noteikumu projekts un attiecīgi izslēgts MK noteikumu projekta 1.3.apakšpunkts. |
| 10. | MK noteikumu projekta 1.3.apakšpunkts | **Finanšu ministrijas iebildums**  Ar noteikumu projekta 1.3.apakšpunktā ietverto grozījumu, kas paredz izteikt MK noteikumu Nr.676 7.1 punktu jaunā redakcijā, tiek paredzēts, ka atbalstu MK noteikumu Nr.676 ietvaros turpmāk varēs saņemt arī lauksaimniecības produktu primārie ražotāji. Attiecīgi lūdzam noteikumu projektu papildināt ar nosacījumiem no Komisijas 2020.gada 20.marta paziņojuma “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” 23. punkta b) apakšpunkta.  Vienlaikus, ievērojot noteikumu projektā veicamās izmaiņas, lūdzam atbilstoši precizēt anotāciju. | **Ņemts vērā** | Precizēts MK noteikumu projekts un attiecīgi izslēgts MK noteikumu projekta 1.3.apakšpunkts. |
| 11. | MK noteikumu projekta 1.4.apakšpunkts | **Finanšu ministrijas iebildums**  Ņemot vērā, ka noteikuma projekta 1.4. apakšpunktā ietverto grozījumu, kas paredz papildināt MK noteikumus Nr.676 ar 7.3.apakšpunktu, būs jāsāk piemērot ar brīdi, kad grozījumi stāsies spēkā, neskatoties uz pieprasītā atbalsta periodu, attiecīgi lūdzam izvērtēt, vai šādi ir nodrošināta vienlīdzīga pieeja nodokļu maksātājiem, kas pēc grozījumu spēkā stāšanās pieteiksies atbalstam par 2020.gada novembri – 2021.gada aprīli.  Turklāt noteikumu projekta 1.4.apakšpunktā ietvertā 7.3 punkta redakcija kontekstā ar anotāciju, kur paskaidrots, ka atbalsta apjoms nedrīkst pārsniegt aprēķinātos zaudējumus, kas ir radušies uzņēmumam atbalsta perioda mēnesī, rada neizpratni, kas un kā jārēķina (zaudējumi vai apgrozījuma kritums). | **Ņemts vērā** | Precizēts MK noteikumu projekta 1.4.apakšpunkts un MK noteikumu projekta grozījumu anotācija. |
| 12. | MK noteikumu projekta 1.4.apakšpunkts | **Finanšu ministrijas iebildums**  Lūdzam pārskatīt noteikumu projekta 1.4.apakšpunktā ietverto grozījumu, kas paredz MK noteikumus Nr.676 papildināt ar jaunu 7.3 punktu, kurā būs noteikts, ka atbalsts nevar pārsniegt apgrozījuma kritumu, salīdzinot ar 2019.gada attiecīgo mēnesi. Tā kā šāds nosacījums ir attiecināts arī uz MK noteikumu Nr.676 4.2.2.apakšpunktā noteiktajiem uzņēmumiem, kuri ir reģistrēti Valsts ieņēmumu dienestā kā nodokļu maksātāji pēc 2020.gada 1.janvāra, tad attiecīgi, ņemot vērā, ka šiem uzņēmumiem nav bijis apgrozījums un līdz ar to apgrozījuma kritums 2019.gadā, attiecīgi nav saprotams, kā tiks vērtēts piešķiramā atbalsta apmērs šādiem uzņēmumiem, ja attiecībā uz tiem nav datu par 2019.gadu.  Līdz ar to lūdzam precizēt noteikumu projekta 1.4.apakšpunktā ietverto 7.3 punkta ievaddaļas un 7.32.apakšpunkta redakciju. | **Ņemts vērā** | Precizēts MK noteikumu projekts un MK noteikumu projekta grozījumu anotācija. |
| 13. | MK noteikumu projekta 1.7.apakšpunkts | **Finanšu ministrijas iebildums**  Lūdzam svītrot noteikumu projekta 1.7.apakšpunktā ietverto grozījumu, kas paredz izteikt MK noteikumu Nr.676 14.punktu jaunā redakcijā, jo atbalstu lauksaimniecības produktu primārās ražošanas nozarei atbilstoši Komisijas regulas Nr.651/2014 2.panta 9.punktam MK noteikumu Nr.676 ietvaros nepiešķir.  Vēršam uzmanību, ka MK noteikumu Nr.676 14.punkts ir attiecināms uz atbalstu, kuru sniedz atbilstoši MK noteikumu Nr.676 6.punktam.  Līdz ar to attiecīgi lūdzam saglabāt šobrīd spēkā esošo MK noteikumu Nr.676 14.punkta redakciju, vienlaikus to papildinot ar norādi, ka MK noteikumu Nr.676 14.punkta nosacījumus piemēro atbalstam, kas tiek sniegts atbilstoši MK noteikumu Nr.676 6.punktam.  Atbilstoši noteikumu projektā veicamajām izmaiņām, lūdzam sniegt skaidrojumu anotācijā. | **Ņemts vērā** | Precizēts MK noteikumu projekts un attiecīgi izslēgts MK noteikumu projekta 1.7.apakšpunkts. |
| 14. | MK noteikumu projekta 1.8.apakšpunkts | **Finanšu ministrijas iebildums**  Noteikumu projekta 1.8.apakšpunktā iekļautais grozījums, kas paredz izteikt MK noteikumu Nr.676 16.3.apakšpunktu jaunā redakcijā, precizē atbalsta nosacījumu, nosakot, ka turpmāk atbalsts piešķirams uzņēmumiem, kuri ir bijuši izslēgti pēdējo divu gadu laikā no Valsts ieņēmumu dienesta pievienotās vērtības nodokļa maksātāja reģistra, ja tas atjaunots pievienotās vērtības nodokļa maksātāju reģistrā.  Kā skaidrots anotācijā, Ekonomikas ministrijas ieskatā, ja uzņēmums ir atjaunots pievienotās vērtības nodokļa maksātāju reģistrā, uzņēmums kvalificējams atbalstam, jo ir izpildījis tam noteiktās prasības un Valsts ieņēmumu dienests par to ir pieņēmis attiecīgu lēmumu.  Vēršam uzmanību, ka no Pievienotās vērtības nodokļa likuma 70.panta pirmās daļas izriet, ka nodokļa maksātāju, kurš izslēgts no Valsts ieņēmumu dienesta pievienotās vērtības nodokļa maksātāju reģistra saskaņā ar šā likuma 73.panta pirmās daļas 4., 5., 6. vai 11.punktu vai trešo daļu, atkārtoti reģistrē Valsts ieņēmumu dienesta pievienotās vērtības nodokļa maksātāju reģistrā šā likuma 66.pantā noteiktajā kārtībā pēc šā likuma 104.panta trešās daļas nosacījumu izpildes un pēc pantā uzskaitīto pārkāpuma novēršanas.  Saskaņā ar minētā likuma 66.pantu, lai nodokļu maksātāju reģistrētu Valsts ieņēmumu dienesta pievienotās vērtības nodokļa maksātāju reģistrā, tas iesniedz reģistrācijas iesniegumu.  Norādām, ka ir gadījumi, kad nodokļu maksātājs ir novērsis Valsts ieņēmumu dienesta konstatēto pārkāpumu, kas bija par pamatu tā izslēgšanai no Valsts ieņēmumu dienesta pievienotās vērtības nodokļa maksātāju reģistra, bet pēc pārkāpumu novēršanas atkārtoti nav reģistrējies minētajā reģistrā, jo uz to nav attiecināmi Pievienotās vērtības nodokļa likumā noteiktie nosacījumi par obligātu reģistrēšanos.  Ievērojot minēto, attiecīgi aicinām pārskatīt noteikumu projekta 1.8.apakšpunktā iekļauto grozījumu, lai atbalstam varētu kvalificēties ne tikai nodokļu maksātāji, kuri ir atkārtoti reģistrējušies Valsts ieņēmumu dienesta pievienotās vērtības nodokļa maksātāju reģistrā pēc pārkāpumu novēršanas, bet arī nodokļu maksātāji, kuri Valsts ieņēmumu dienesta prasības ir izpildījuši un pārkāpumu novērsuši, bet nav atkāroti reģistrā reģistrējušies, jo uz tiem nav attiecināmas Pievienotās vērtības nodokļa likuma prasības par obligātu reģistrāciju. | **Ņemts vērā** | Precizēts MK noteikumu projekta 1.8.apakšpunkts. |
| 15. | MK noteikumu projekta 1.8.apakšpunkts | **Finanšu ministrijas iebildums**  10. Kā secināms no anotācijas, noteikumu projekta 1.8.apakšpunktā ietvertais grozījums, kas paredz MK noteikumus Nr.676 papildināt ar 16.4.1.apakšpunktu, cita starpā ir izstrādāts, lai tiktu izslēgta iespēja un dažādā atbalsta piemērotāja un saņēmēja interpretācija, par kuriem 2020.gada mēnešiem ir veicams nodokļu aprēķins.  Norādām, ja identificēto problēmu var risināt tiesību normu interpretācijas ceļā, tad attiecīgi šajā gadījumā grozījumi normatīvajā regulējumā nebūtu nepieciešami, it sevišķi, ņemot vērā, ka bieža normatīvā regulējuma grozīšana mazina sabiedrības uzticību valsts pārvaldes efektivitātei.  Līdz ar to, ja šobrīd spēkā esošais MK noteikumu N.676 16.4.apakšpunkts ir interpretējams, attiecīgi vērtējot nodokļu maksājumu summu, kas ar 2020.gada jūnijā, jūlijā, augustā, septembrī, oktobrī un novembrī iesniegto nodokļu deklarāciju ir aprēķināti par 2020.gada maiju, jūniju, jūliju, augustu, septembri un oktobri (kā izriet no anotācijā minētā), tad attiecīgi šādu interpretāciju Valsts ieņēmumu dienestam būtu jāīsteno arī bez grozījumu veikšanas normatīvajā regulējumā. Savukārt, ja Valsts ieņēmumu dienests līdz šim nosacījumu ir interpretējis savādāk (pretēji MK noteikumu Nr.676 mērķim un būtībai), kā rezultātā nodokļu maksātājam atbalsts ir atteikts, tad attiecīgi iestādei uz savas iniciatīvas pamata ir pienākums uzsākt administratīvo procesu no jauna, iesniegto nodokļu maksātāja iesniegumu atbalsta saņemšanai atkārtoti izskatot. | **Ņemts vērā**  Piekrītam, ka bieža normatīvā regulējuma grozīšana mazina sabiedrības uzticību valsts pārvaldes efektivitātei, vienlaikus, ņemot vērā lielo jautājumu skaitu no uzņēmējiem par normas interpretāciju, kā arī faktu, ka MK Noteikumu projekts paredz citas izmaiņas atbalsta programmā, ir nepieciešams sakārtot MK Noteikumu Nr.676 redakciju tiesiskās noteiktības ievērošanai |  |
| 16. | MK noteikumu projekta 1.8. apakšpunkts | **Finanšu ministrijas iebildums**  Noteikumu projekta 1.8.apakšpunktā ietvertajā grozījumā, kas paredz MK noteikumus Nr.676 papildināt ar 16.4.1.apakšpunktu, ir paredzēts, ka atbalstu nepiešķir, ja iepriekšējo sešu mēnešu laikā (maijā, jūnijā, jūlijā, augustā, septembrī, oktobrī) pirms ārkārtējās situācijas izsludināšanas 2020.gada novembrī un 2019.gada sešu mēnešu laikā Valsts ieņēmumu dienesta administrētos nodokļus vidēji mēnesī aprēķinājis mazāk nekā 200 euro apmērā.  Projekta anotācijas I sadaļas 2.punktā paskaidrots, ka noteikumu projekts paredz iekļaut nosacījumu ar 16.4.1 apakšpunktu, ļaujot uz atbalstu pretendēt uzņēmumam, ja tas sešu iepriekšējo mēnešu laikā pirms ārkārtējās situācijas izsludināšanas 2020.gada novembrī (2020.gada maijā, jūnijā, jūlijā, augustā, septembrī, oktobrī) vai 2019.gada jebkuru brīvi izvēlētu sešu mēnešu laikā Valsts ieņēmumu dienesta administrētos nodokļus vidēji mēnesī aprēķinājis vismaz 200 euro apmērā. Ja uzņēmums neizpilda kritēriju par 2020.gadu, tam tiek pārskatīti dati par 2019.gadu, un tikai gadījumā, ja 2020.gadā un 2019.gadā sešu mēnešu laikā Valsts ieņēmumu dienesta administrētos nodokļus vidēji mēnesī aprēķina mazāk nekā 200 euro apmērā, atbalsts tiek atteikts.  Ievērojot, ka noteikumu projekta 16.4.1.apakšpunkta redakcijā starp 2020.gada novembri un 2019.gadu nav lietots saiklis “vai”, lūdzam saskaņot anotācijā norādīto informāciju ar noteikumu projekta 16.4.1.apakšpunkta redakciju. | **Ņemts vērā**  Norma ir izvērtēta. Skaidrojam ka ievietojot skaitli “vai” tiktu noteikts, ka 2020.gads un 2019.gads tiek vērtēts atsevišķi un attiecīgi vienā no gadiem neizpildot kritēriju, būtu atsakāms atbalsts. Savukārt saiklis “un” nodrošina vērtēt abus gadus un tikai abu gada kritērija neizpildes gadījumā, būtu atsakāms atbalsts. |  |
| 17. | MK noteikumu projekta 1.8.apakšpunkts | **Finanšu ministrijas iebildums**  Ierosinām noteikumu projekta 1.8.apakšpunktā ietvertajā MK noteikumu Nr.676 jaunajā 16.4.1.apakšpunkta redakcijā attiecībā uz nosacījumu par nodokļu aprēķinu par 2019.gada mēnešiem noteikt, ka tie ir viens otram secīgi seši mēneši nevis, kā tas izriet no anotācijas – ka uz atbalstu var pretendēt uzņēmums, ja tas 2019.gada jebkuru brīvi izvēlētu sešu mēnešu laikā Valsts ieņēmumu dienesta administrētos nodokļus vidēji mēnesī aprēķinājis vismaz 200 euro apmērā. Jo, ja šāds nosacījums ir noteikts attiecībā uz 2020.gadu (normā uzskaitot viens otram secīgus mēnešus), tad attiecīgi šādam nosacījumam būtu jābūt noteiktam arī attiecībā uz 2019.gadu. | **Ņemts vērā** | Precizēts MK noteikumu projekta 1.8.apakšpunkts un MK noteikumu projekta anotācija. |
| 18. | MK noteikumu projekta 1.8.apakšpunkts | **Finanšu ministrijas iebildums**  Noteikumu projekta 1.8.apakšpunktā ietvertajā grozījumā, kas paredz MK noteikumus Nr.676 papildināt ar 16.4.2.apakšpunktu, tiek noteikts, ka uzņēmumiem, kas reģistrēti Valsts ieņēmumu dienestā kā nodokļu maksātāji pēc 2020.gada 1.janvāra, tiks atšķirīgi vērtēts nodokļu aprēķināšanas kritērijs, proti, vērtējot, kāda ir bijusi uzņēmuma 2020.gada trīs mēnešu laikā vidēji mēnesī aprēķinātā nodokļu summa pirms ārkārtējās situācijas izsludināšanas 2020.gada novembrī.  Ņemot vērā, ka jau šobrīd ir konstatēta atšķirīga nodokļu aprēķināšanas kritērija interpretācija (kā izriet no anotācijas), un ievērojot to, ka saskaņā ar nodokļu normatīvo regulējumu par konkrēto taksācijas periodu maksājamā nodokļu summa tiek deklarēta nākamajā taksācijas periodā, attiecīgi lūdzam anotācijā skaidrot, kā pareizi ir interpretējams minētais kritērijs. Piemēram, ja par 2019.gada septembri aprēķinātā nodokļu summa tiek deklarēta oktobrī, bet par 2020.gada oktobri aprēķinātā nodokļu summa deklarēta 2020.gada novembrī, vai šajā gadījumā tiek vērtēta konkrētajā mēnesī aprēķinātā nodokļu summa (tas ir, netiek vērtēta ar 2020.gada novembra nodokļu deklarāciju deklarētā summa par 2020.gada oktobri), vai par konkrēto mēnesi aprēķinātā nodokļu summa (t.i., tiek vērtēta ar 2020.gada novembra nodokļu deklarāciju deklarētā summa par 2020.gada oktobri). | **Ņemts vērā**  Skaidrojam, ka attiecībā uz 16.4.2 apakšpuktu tiek piemērota tāda pati pieeja kā 16.4.1. punktā par sešu mēnešu periodu. | Precizēta MK noteikumu projekta anotācija. |
| 19. | MK noteikumu projekta anotācija | **Finanšu ministrijas iebildums**  Lūdzam papildināt anotāciju ar izvērstāku skaidrojumu par veikto grozījumu, kas paredz izteikt MK noteikumu Nr.676 16.5.apakšpunktu jaunā redakciju. Proti, kāda ir veiktā grozījuma būtība (mērķis) un tā piemērošana. Tā, piemēram, Finanšu ministrija ir saņēmusi vairākus nodokļu maksātāju iesniegumus, kuros norādīts, ka tiem ir liegta iespēja saņemt tik ļoti nepieciešamo atbalstu, tikai dēļ tā, ka uzņēmums vai tā valdes loceklis 2020.gadā ir vienu reizi sodīts par pārkāpumu, tam piemērojot naudas sodu 350 euro apmērā (kas tika savlaicīgi nomaksāts). Līdz ar to nav skaidrs, vai veikto grozījumu rezultātā šādi uzņēmumi turpmāk atbalstam varēs kvalificēties (ņemot vērā anotācijā ietvertos datus par atbalsta atteikuma gadījumiem, pamatojoties uz šo atbalsta nepiešķiršanas nosacījumu, kas netieši liecina, ka iespējams grozījumiem ir šāds mērķis bijis) jeb tomēr grozījumiem ir cits mērķis.  Vienlaikus vēršam uzmanību, ka finanšu ministra vadītajā vadības grupas 2021.gada 22.aprīļa sēdē tika prezentētas Ekonomikas ministrijas plānotās izmaiņas MK noteikumos Nr.656, informējot sēdes dalībniekus, ka turpmāk minēto noteikumu 16.5.apakšpunktā ietvertais kritērijs attieksies tikai uz uzņēmumiem, kas veic sistēmiskus pārkāpumus, kuru kopējais naudas soda apmērs gada laikā pārsniedz 500 euro.  Vēršam uzmanību, ka no noteikumu projektā ietvertās grozījumu redakcijas šāds risinājums neizriet. | **Ņemts vērā**  Skaidrojam, ka Finanšu ministrijas minētajā gadījumā uzņēmums kvalificējas atbalstam | Precizēts MK noteikumu projekts un MK noteikumu projekta anotācija. |
| 20. | MK noteikumu projekta anotācija | **Finanšu ministrijas iebildums**  Lai nodrošinātu nepārprotamu izpratni par noteikumu projektā iekļauto normu piemērošanu, lūdzam anotācijas I sadaļas 2.punktā sniegt skaidrojumu noteikumu projekta 1.10.apakšpunktā ietvertā 16.2 punkta piemērošanai. | **Ņemts vērā** | Precizēta MK noteikumu projekta anotācija. |
| 21. | MK noteikumu projekta 1.9.apakšpunkts | **Finanšu ministrijas iebildums**  Tā kā noteikumu projekta 1.9. apakšpunktā ietverto grozījumu, kas paredz papildināt MK noteikumus Nr.676 ar 16.8.apakšpunktu, būs jāsāk piemērot ar brīdi, kad grozījumi stāsies spēkā, neskatoties uz pieprasītā atbalsta periodu, lūdzam izvērtēt, vai šādi ir nodrošināta vienlīdzīga pieeja nodokļu maksātājiem, kas pēc grozījumu spēkā stāšanās gribēs pieteikties atbalstam par 2020.gada novembri – 2021.gada aprīli. | **Ņemts vērā** | Precizēts MK noteikumu projekts, MK noteikumu projekta anotācijas 8.punkts. |
| 22. | MK noteikumu projekta 1.10.apakšpunkts | **Finanšu ministrijas iebildums**  Noteikumu projekta 1.10.apakšpunkts paredz papildināt MK noteikumus Nr.676 ar 162.punktu šādā redakcijā:  “16.2 Uzņēmumi, kas ir saņēmuši atbalstu, kvalificējoties 16.4.apakšpunktam, kuriem Valsts ieņēmumu dienests veicis nodokļu aprēķinu aktuālajā mēnesī par iepriekšējā mēneša periodu, kvalificējas atbalstam.”  Noteikumu projekta anotācijas I sadaļas 2.punktā paskaidrots, ka atbilstoši veiktas izmaiņas noteikumu projektā, nosakot, ka uzņēmumi, kas ir saņēmuši atbalstu līdz šo noteikumu projekta spēkā stāšanās, kvalificējoties 16.4.apakšpunktam, kuriem Valsts ieņēmumu dienests veicis nodokļu aprēķinu aktuālajā mēnesī par iepriekšējā mēneša periodu, kvalificējas atbalstam.  No noteikumu projekta 1.10.apakšpunktā ietvertās MK noteikumu Nr.676 16.2punkta redakcijas satura, nedz arī no anotācijā norādītās informācijas nav viennozīmīgi secināms, kādu situāciju ar minēto tiesību normu plānots noregulēt, un kas tas ir par nodokļu aprēķinu, ko līdz šim ir veicis Valsts ieņēmumu dienests.  Līdz ar to lūdzam precizēt noteikumu projekta 1.10.apakšpunktā ietverto 16.2 punkta redakciju, kā arī plašāk skaidrot tā piemērošanu anotācijā**.** | **Ņemts vērā** | Precizēts MK noteikumu projekts un MK noteikumu grozījumu projekta anotācijas 6.punkts. |
| 23. | MK noteikumu projekta anotācija | **Finanšu ministrijas iebildums**  Anotācijas I sadaļas 2.punktā ir sniegts skaidrojums, ka: “Lai noteiktu tiesisko skaidrību atbalsta izlietošanas nosacījumos, tiek noteikts, ka atbalstu var izlietot triju mēnešu laikā no Valsts ieņēmumu dienesta lēmuma pieņemšanas brīža, bet ne vēlāk kā līdz 2021. gada 31. decembrim (līdz šim 2021.gada 31.jūlijam), lai kompensētu apgrozāmo līdzekļu plūsmas kritumu, kas saistīts ar Covid-19 infekcijas otro izplatīšanās vilni (no 2020.gada novembra). Minētā atbalsta izlietošanas termiņš saskaņots ar saskaņā ar Eiropas Komisijas 2020.gada 20.marta paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (turpmāk – Pagaidu regulējums), kas paredz atbalsta pieejamību līdz 2021.gada 31.decembrim.”  Skaidrojam, ka Pagaidu regulējums nosaka tikai periodu, līdz kuram dalībvalsts iestādes var pieņemt lēmumu par atbalsta piešķiršanu, bet neizvirza nekādus nosacījumus par atbalsta izlietošanas termiņu. Attiecīgi, lūdzam anotācijas I sadaļas 2.punktā, kā pamatojumu atbalsta termiņa izlietojuma noteikšanai, nenorādīt Pagaidu regulējumu. | **Ņemts vērā** | Precizēts MK noteikumu projekta anotācijas 2.punkts. |
| 24. | MK noteikumu projekta anotācija | **Finanšu ministrijas iebildums**  Lūdzam anotācijas III sadaļas 6.punktā pārskatīt sniegto argumentāciju papildu nepieciešamā finansējuma aprēķinam un norādīt detalizētāku aprēķinu vai skaidrojumu par pieņēmumiem, kā noteikta papildu nepieciešamā finansējuma summa, piemēram, sadalot to pa nozarēm, kurām atbalstu paredzēts sniegt, kā arī lūdzam anotācijas III sadaļas 8.punktā sniegt informāciju par finansējuma avotu. | **Ņemts vērā** | Precizēta MK noteikumu projekta anotācija. |
| 25. | MK noteikumu projekta anotācija. | **Tieslietu ministrijas iebildums (23.04.2021)**  Izziņas II sadaļas 4. punkts. Saistībā ar projekta 1.8. apakšpunkta regulējumu projekta anotācijā norādīts, ka saskaņā ar Administratīvā procesa likuma (turpmāk – APL) 64. panta pirmo daļu, ja administratīvā lieta ierosināta uz iesnieguma pamata, iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā — īsāks termiņš administratīvā akta izdošanai. Atbilstoši APL 64.panta 2 punktam “Ja objektīvu iemeslu dēļ šā panta pirmajā daļā noteikto termiņu nav iespējams ievērot, iestāde to var pagarināt uz laiku, ne ilgāku par četriem mēnešiem no iesnieguma saņemšanas dienas, par to paziņojot iesniedzējam.”  Vēršam uzmanību, ka iestādei ir tiesības pagarināt termiņu, bet šajā gadījumā termiņa pagarinājums jau automātiski ietverts projektā, kas ir pretēji APL, jo APL neparedz automātisku termiņa pagarinājumu. Attiecīgi atbilstoši iepriekš izteiktajai argumentācijai uzturam pausto iebildumu un lūdzam svītrot projekta 1.8. apakšpunktu. Alternatīvi norādām, ka APL termiņa neievērošana iespējama, ja, piemēram, regulējums izrietētu no Eiropas Savienības tiesību akta, bet tad to būtu attiecīgi jāpamato projekta anotācijā.  **Tieslietu ministrijas iebildums (21.04.2021)**  Saistībā ar projekta 1.11. apakšpunkta regulējumu projekta anotācijā norādīts, ka “lai nodrošinātu, ka Valsts ieņēmumu dienests var pieņemt lēmumus saprātīgos termiņos pie esošā cilvēkresursu un pieaugošā iesniegumu skaita, projekts paredz, ka Valsts ieņēmumu dienests var pieņemt lēmumus (t.sk., izskatīt pārsūdzības) par iesniegumiem, kas saņemti līdz 2021. gada 15. jūnijam, līdz 2021.gada 30. novembrim (līdz šim līdz 2021.gada 30. jūnijam)”. Saskaņā ar Administratīvā procesa likuma (turpmāk – APL) 64. panta pirmo daļu, ja administratīvā lieta ierosināta uz iesnieguma pamata, iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā — īsāks termiņš administratīvā akta izdošanai.  No minētā izriet, ka, ja nav iespējams pierādīt, ka, ja pagarinātais termiņš izriet no likuma vai augstāka normatīvā akta, tad noteikumos nosakāms mēneša vai īsāks termiņš lēmuma par atbalstu pieņemšanai. Ievērojot minēto, lūdzam precizēt projektu vai sniegt attiecīgu skaidrojumu. | **Ņemts vērā**  Noteikumos noteikto atbalsta piešķiršanas termiņu nepieciešams salāgot ar Pagaidu regulējumu. Izvēlētais laika periods nodrošina atbalsta izmantojumu līdz 2021.gada 31.decembrim. | Precizēta MK noteikumu projekta anotācija. |
| 26. | MK noteikumu projekta 1.8.apakšpunkts | **Finanšu ministrijas priekšlikums**  Vienlaikus izsakām šādus priekšlikumu precizēt noteikuma projekta 1.8.apakšpunkta ievaddaļu, ņemot vērā, ka ar noteikumu projektu MK noteikumu Nr.676 16.5.apakšpunkts tiek izteikts jaunā redakcijā. | **Ņemts vērā** | Precizēts MK noteikumu projekts. |
| 27. | MK noteikumu projekta anotācija | **Tieslietu ministrijas priekšlikums**  Vienlaikus saistībā ar projektā norādīto atsauci uz Eiropas Komisijas 2020. gada 19. marta paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) norādām, ka apzināmies, ka šāda atsauce ietverta noteikumos un citos spēkā esošos Ministru kabineta noteikumos, kā arī iepriekš līdzīgu projektu saskaņošanas laikā norādīts, ka šādu prasību uztur Eiropas Komisija, lai piešķirtu atbalstu privātpersonām. Tomēr neatkarīgi no tā, ka Tieslietu ministrija šādu iepriekš izteiktu iebildumu ir izņēmuma gadījumā saskaņojusi privātpersonu interešu prioritātes dēļ, tomēr šāda atsauce nav juridiski korekta, jo pats paziņojums nav juridiski saistošs. Attiecīgi lūdzam papildināt projekta anotāciju, norādot, ka šī atsauce veidojama izņēmuma gadījumā ievērojot Eiropas Komisijas prasības, kā arī privātpersonu intereses Covid-19 laikā. Tāpat lūdzam saistībā ar šo atsauci papildināt projekta anotācijas V sadaļas 3. punktu, nevis 1. punktu, atbilstoši instrukcijas 59. punktam. | **Ņemts vērā** | Precizēta MK noteikumu projekta anotācija. |
| 28. | Noteikumu projekta 1.7. apakšpunkts | **Zemkopības ministrijas priekšlikums**  Noteikumu projekta 1.7. punktā noteikumu 14.punkta pirmo teikumu izteikt sekojošā redakcijā:  “14. Primārās lauksaimnieciskās ražošanas nozarē, kas definēta Komisijas regulas Nr. 651/2014 2. panta 9. punktā, atbalstu piešķir tikai tiem uzņēmumiem, kuru darbības veids atbilst šo noteikumu 71.punktā uzskaitītajām NACE 2 red. nozarēm.” | **Ņemts vērā**  **Izvērtēts**  MK Noteikumu projekts precizēts atbilstoši Krīzes vadības grupas 2021.gada 22.aprīļa lēmumam, kas neparedz atbalstu lauksaimniecībai. | Precizēts MK noteikumu projekts, izslēdzot MK noteikumu projekta 1.7.apakšpunktu. |
| 29. | Noteikumu projekta 1.12. apakšpunkts | **Zemkopības ministrijas priekšlikums**  Noteikumu projekta 1.12. punktā svītrot papildināto noteikumu 31.punktu.  Zemkopības ministrija uzskata, ka atbalsts primārās lauksaimniecības, zvejniecības un akvakultūras uzņēmumiem būtu sniedzams arī  par periodu, kas noteikts MK noteikumu  Nr. 676 sākotnējā redakcijā. | **Ņemts vērā**  **Izvērtēts**  MK Noteikumu projekts precizēts atbilstoši Krīzes vadības grupas 2021.gada 22.aprīļa lēmumam, kas neparedz atbalstu lauksaimniecībai. | Precizēts MK noteikumu projekts, izslēdzot MK noteikumu projekta 1.12. apakšpunktu. |
| 30. | Anotācija | **Zemkopības ministrijas priekšlikums**  Lūdzam noteikumu projekta anotācijas I. daļas 2. sadaļas “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” 8.punktu “Atbalsta paplašināšana zvejniecības un lauksaimniecības nozares uzņēmumiem” izteikt sekojošā redakcijā:  “Ņemot vērā ilgstošo Covid-19 krīzes ietekmi visās tautsaimniecības nozarēs, MK noteikumu projekts paredz atbalsta pasākumu saņēmēju loku paplašināt, iekļaujot tajā zvejniecības un akvakultūras nozari (NACE 2 red. 03.11, 03.12, 03.21, 03.22). Konkrēto nozaru atbalstam noteiktā summa, kuru iespējams sniegt vienam atbalsta pretendentam saskaņā ar Pagaidu regulējumu, nedrīkst pārsniegt 270 000 euro saistītu personu grupai kā tas ir paredzēts Pagaidu regulējuma 23. punkta a apakšpunktā.  Tāpat, kā liecina uzņēmēju iesniegumi, ārkārtas situācijas apstākļos ievērojami zaudējumi ir radušies HORECA atbalsta nozarēm, tai skaitā arī uzņēmumiem primārās lauksaimnieciskās ražošanas nozarē. Lai mazinātu krīzes negatīvo ietekmi uz minētās nozares uzņēmumiem un palīdzētu pārvarēt apgrozāmo līdzekļu sarukumu, MK noteikumi paredz atļaut atbalstu saņemt uzņēmumiem, kas nodarbojas ar primāro lauksaimniecisko ražošanu.  Attiecīgi atbalsts tiek paredzēts lauksaimniecības produktuprimārās ražošanas atbalstīšanai uzņēmumiem, kas veic saimniecisko darbību atbilstoši NACE 2 red. kodiem 01.13, 01.19, 01.24, 01.25, 01.28, 01.29, 01.30, 01.42, 01.43, 01.45, 01.49. Konkrēto nozaru atbalstam noteiktā summa, kuru iespējams sniegt vienam atbalsta pretendentam saskaņā ar Pagaidu regulējumu, nedrīkst pārsniegt 225 000 euro saistītu personu grupai kā tas ir paredzēts Pagaidu regulējuma 23. punkta a apakšpunktā. Atbalsta pretendentu loks šajā nozarē ir sašaurināts izvērtējot Valsts ieņēmumu dienesta sniegto informāciju par apgrozījuma samazinājumu primārās lauksaimnieciskās ražošanas apakšnozarēs, kā arī ņemot vērā līdz šim pieejamo un plānoto Lauku atbalsta dienesta administrēto atbalstu lauksaimniecības, zvejniecības un akvakultūras nozarēs un aktuālās tirgus tendences.  Minētā priekšlikuma virzību iniciējusi ir Zemkopības ministrija.“ | **Ņemts vērā**  **Izvērtēts.**  MK Noteikumu projekts precizēts atbilstoši Krīzes vadības grupas 2021.gada 22.aprīļa lēmumam, kas neparedz atbalstu lauksaimniecībai. |  |
| 31. | MK noteikumu projekta 1.2.apakšpunkts | **Finanšu ministrijas priekšlikums**  Noteikumu projekta 1.2.apakšpunktā ietvertajā grozījumā paredzēts papildināt Ministru kabineta 2020.gada 10.novembra noteikumus Nr.676 "Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai" (turpmāk – noteikumi) ar 4.2 punktu, paredzot, ka, aprēķinot šo noteikumu 4.2.apakšpunktā noteikto kritumu, ņem vērā apgrozījumu no saimnieciskās darbības.  Veiktie anotācijas papildinājumi ietver tikai daļu no Finanšu ministrijas 2021.gada22.aprīļa atzinumā Nr.4.1-37/28/145 ietvertā iebilduma secinājuma teksta, tādēļ lūdzam precizēt anotāciju.  Vienlaikus, tā kā šobrīd noteikumu 4.1 punktā noteikts, ka, aprēķinot apgrozījuma kritumu, neņem vērā šajos noteikumos noteikto iepriekš saņemtā atbalsta apmēru, savukārt noteikumu projekta 1.3.apakšpunktā ietvertais grozījums paredz papildināt noteikumus ar 4.2 punktu, nosakot, ka, aprēķinot šo noteikumu 4.2.apakšpunktā noteikto kritumu, ņem vērā apgrozījumu no saimnieciskās darbības, attiecīgi ierosinām noteikumu projekta 1.2.apakšpunktā ietvertā grozījuma redakciju stilistiski salāgot ar noteikumu 4.1 punktu, proti, nenorādot konkrētu atsauci uz noteikumu 4.2.apakšpunktu, kurā noteikts apgrozījuma krituma kritērijs.  Tāpat ierosinām apsvērt iespēju minētos punktus tomēr apvienot vienā punktā, tādējādi nodrošinot vieglāku tiesību normas uztveramību, ņemot vērā, ka gan noteikumu 4.1 punkts, gan noteikumu projektā ietvertais noteikumu jaunais 4.2 punkts būtībā attiecas uz apgrozījuma krituma aprēķinu | **Ņemts vērā** |  |
| 32. | MK noteikumu projekta 1.3.apakšpunkts | **Finanšu ministrijas priekšlikums**  Projekta 1.3.apakšpunktā ietvertā noteikumu 7.21 apakšpunkta redakcija nav saskaņota ar noteikumu 4.2.1.apakšpunktā ietverto regulējumu, proti, piemērojot noteikumu 4.2.1.apakšpunktu, pretendents var izvēlēties salīdzināmo apgrozījumu - 2019. vai 2020. gada atbilstošo mēnesi, taču projekta 1.3.apakšpunktā ietvertais 7.21 apakšpunkts paredz vērtēt tikai 2019.gada attiecīgo mēnesi.  Lūdzam precizēt projektu un anotāciju. | **Ņemts vērā** | Precizēts MK noteikumu projekta 1.3. apakšpunkts un anotācija. |
| 33. | MK noteikumu projekta 1.6.apakšpunkts | **Finanšu ministrijas priekšlikums**  Ņemot vērā, ka ar noteikumu projekta 1.6.apakšpunktu ir izteikts jaunā redakcijā noteikumu 16.3., 16.4. un 16.5.apakšpunkts, attiecīgi ir precizējams noteikumu projekta apakšpunkts, tajā ietverot atsauces uz visiem noteikumu apakšpunktiem. | **Ņemts vērā** | Precizēts MK noteikumu projekta 1.6. apakšpunkts. |
| 34. | MK noteikumu projekta 1.6.apakšpunkts | **Finanšu ministrijas priekšlikums**  Nav saprotama noteikumu projekta 1.6.apakšpunktā ietvertajā noteikumu 16.3.apakšpunktā ietvertā norāde “un tas nav atjaunots pievienotās vērtības nodokļa maksātāju reģistrā”. Jo nosacījums, ka uzņēmums ir izslēgts no Valsts ieņēmumu dienesta pievienotās vērtības nodokļa maksātāju reģistra, jau nozīmē to, ka uzņēmums nav atjaunots minētajā reģistrā, jo:  -  uzņēmums nav novērsis Valsts ieņēmumu dienesta konstatēto pārkāpumu, par ko tika no reģistra izslēgts;  -  uzņēmums ir izslēgts pēc savas iniciatīvas;  -  uzņēmums ir novērsis Valsts ieņēmumu dienesta konstatēto pārkāpumu, bet uz to nav attiecināmi nodokļu normatīvajos aktos noteiktie nosacījumi par obligātu reģistrēšanos Valsts ieņēmumu dienesta pievienotās vērtības nodokļa maksātāju reģistrā.  Savukārt nosacījums, ka uzņēmums pēdējo divu gadu laikā ir bijis izslēgts no Valsts ieņēmumu dienesta pievienotās vērtības nodokļa maksātāju reģistra, mūsuprāt, šobrīd iespējams ir kļuvis lieks, ņemot vērā, ka atbalsts tiek paredzēts arī uzņēmumiem, kuri Valsts ieņēmumu dienesta prasības ir izpildījuši un pārkāpumu novērsuši. Proti, līdz šim šis nosacījums tika attiecināts uz Valsts ieņēmumu dienesta pievienotās vērtības nodokļa maksātāju reģistrā reģistrētajiem uzņēmumiem, attiecībā uz kuriem tika konstatēts, ka tie pēdējo divu gadu laikā no reģistra ir bijuši izslēgti. Tā kā uzņēmuma atkārtota reģistrēšanās minētajā reģistrā jau nozīmē to, ka tas Valsts ieņēmumu dienesta prasības ir izpildījis un pārkāpumu novērsis, tad attiecīgi vairs nav nozīmes nosacījumam par diviem gadiem. Jo, ja uzņēmums ir izslēgts no minētā reģistra, tad apstāklim, kad šis fakts ir noticis – pirms diviem vai pieciem gadiem nav izšķirošas nozīmes, jo jebkurā gadījumā atbalsts tam netiek piešķirts, ja vien neizpildās normā minētie izņēmuma nosacījumi.  Līdz ar to ierosinām ar noteikumu projektu izteikt noteikumu 16.3.apakšpunktu šādā redakcijā:  “16.3. ja uzņēmums ir izslēgts no Valsts ieņēmumu dienesta pievienotās vērtības nodokļa maksātāju reģistra (izņemot gadījumu, ja tas izslēgts pēc savas iniciatīvas vai ir izpildījis Valsts ieņēmumu dienesta prasības un pārkāpumu novērsis, bet nav atkārtoti reģistrā reģistrēts, jo uz to nav attiecināmas Pievienotās vērtības nodokļa likuma prasības par obligātu reģistrāciju), vai tam ir vai pēdējo divu gadu laikā ir bijusi apturēta saimnieciskā darbība;” | **Ņemts vērā** | Precizēts MK noteikumu projekta 1.6. apakšpunkts un anotācija. |
| 35. | MK noteikumu projekta 1.6.apakšpunkts | **Finanšu ministrijas priekšlikums**  Noteikumu projekta 1.6.apakšpunktā ietvertais grozījums paredz izteikt 16.4.1.apakšpunktu šādā redakcijā:  “16.4.1. iepriekšējo sešu mēnešu laikā (2020.gada maijā, jūnijā, jūlijā, augustā, septembrī un oktobrī) pirms ārkārtējās situācijas izsludināšanas 2020.gada novembrī **un** 2019.gada brīvi izvēlētu sešu mēnešu laikā Valsts ieņēmumu dienesta administrētos nodokļus vidēji mēnesī aprēķinājis mazāk nekā 200 *euro* apmērā”  Savukārt anotācijas I. sadaļas 2.punktā norādīts, ka noteikumu projekts paredz iekļaut nosacījumu ar 16.4.1 apakšpunktu, ļaujot uz atbalstu pretendēt uzņēmumam, ja tas sešu iepriekšējo mēnešu laikā pirms ārkārtējās situācijas izsludināšanas 2020.gada novembrī (2020.gada maijā, jūnijā, jūlijā, augustā, septembrī, oktobrī) **vai** 2019.gada jebkuru brīvi izvēlētu sešu mēnešu laikā Valsts ieņēmumu dienesta administrētos nodokļus vidēji mēnesī aprēķinājis vismaz 200 *euro* apmērā. Ja uzņēmums neizpilda kritēriju par 2020.gadu, tam tiek pārskatīti dati par 2019.gadu, un tikai gadījumā, ja 2020.gadā un 2019.gadā sešu mēnešu laikā Valsts ieņēmumu dienesta administrētos nodokļus vidēji mēnesī aprēķina mazāk nekā 200 euro apmērā, atbalsts tiek atteikts.  Ievērojot, ka noteikumu projekta 16.4.1.apakšpunkta redakcijā starp 2020.gada novembri un 2019.gadu nav lietots saiklis “vai”, atkārtoti lūdzam saskaņot anotācijā norādīto informāciju ar projekta 16.4.1. un 32.2.apakšpunkta apakšpunkta redakciju. | **Ņemts vērā** | Precizēts MK noteikumu projekta 1.6. apakšpunkts un anotācija. |
| 36. | MK noteikumu projekta 1.8.apakšpunkts | **Finanšu ministrijas priekšlikums**  Finanšu ministrija ar 2021.gada22.aprīļa atzinumu Nr.4.1-37/28/145 ierosināja attiecībā uz nosacījumu par nodokļu aprēķinu par 2019.gada mēnešiem noteikt, ka tie ir viens otram secīgi seši mēneši nevis, kā tas izriet no anotācijas – ka uz atbalstu var pretendēt uzņēmums, ja tas 2019.gada jebkuru brīvi izvēlētu sešu mēnešu laikā Valsts ieņēmumu dienesta administrētos nodokļus vidēji mēnesī aprēķinājis vismaz 200 *euro* apmērā. Jo, ja šāds nosacījums ir noteikts attiecībā uz 2020.gadu (normā uzskaitot viens otram secīgus mēnešus), tad attiecīgi šādam nosacījumam būtu jābūt noteiktam arī attiecībā uz 2019.gadu.  Izziņā par atzinumos sniegtajiem iebildumiem ir norādīts, ka Finanšu ministrijas iebildums ir ņemts vērā, precizējot noteikumu projekta 1.8.apakšpunktu un noteikumu projekta anotāciju.  Tā kā no noteikumu projekta 1.6.apakšpunktā ietvertajā noteikumu 16.4.1.apakšpunkta redakcijā vēl joprojām tiek noteikts, ka uzņēmumam ir iespēja brīvi izvēlēties jebkuru 2019.gada sešus mēnešus, attiecīgi secināms, ka Finanšu ministrijas iebildums nav ņemts vērā.  Līdz ar to lūdzam Finanšu ministrijas iebildumu tomēr izvērtēt un šajā gadījumā anotācijā detalizētāk skaidrot, kāpēc attiecībā uz nodokļu nomaksas aprēķinu par 2019.gadu ir noteikts, ka uzņēmumam ir iespējas brīvi izvēlēties šos sešus mēnešus, kuros vērtēt vidējo tā aprēķināto Valsts ieņēmumu dienesta administrēto nodokļu summu, ja attiecībā uz 2020.gadu šie seši mēneši ir viens otram secīgi taksācijas periodi nevis uzņēmuma brīvi izvēlēti. | **Ņemts vērā**  Izvērtēts, projekta redakcija MK Noteikumu projekts precizēts atbilstoši Krīzes vadības grupas 2021.gada 22.aprīļa lēmumam |  |
| 37. | MK noteikumu projekt | **Finanšu ministrijas priekšlikums**  Nav īsti saprotamas tiesību normas saistībā ar Valsts ieņēmumu dienesta lēmuma pieņemšanu.  Saskaņā ar noteikumu 8.punktu, lai pieteiktos atbalstam par atbalsta periodu, uzņēmums līdz 2021. gada 15. jūnijam elektroniski iesniedz Valsts ieņēmumu dienestā attiecīgu iesniegumu. Atbilstoši noteikumu 10.punktam Valsts ieņēmumu dienests, pamatojoties uz uzņēmuma iesniegumā norādīto informāciju, pieņem lēmumu par atbalsta piešķiršanu un 20 darbdienu laikā no lēmuma pieņemšanas dienas izmaksā atbalstu, ieskaitot to iesniegumā norādītajā uzņēmuma kontā.  Tas nozīmē, ja uzņēmums iesniedz iesniegumu pēdējā datumā – 2021.gada 15.jūnijā – tad attiecīgi saskaņā ar Administratīvā procesa likuma 64.panta pirmo daļu – Valsts ieņēmumu dienestam lēmums jāpieņem viena mēneša laikā no iesnieguma saņemšanas dienas – tas ir, līdz 2021.gada 16.jūlijam (tā kā procesuālais termiņš saskaņā ar minētā likuma 42.pantu sākas nākamajā dienā pēc datuma vai pēc notikuma, kurš nosaka tā sākumu).  Anotācijā vērsta uzmanība uz Administratīvā procesa likuma 64.panta otro daļu (kas kļūdaini norādīts kā 64.panta 2.punkts), skaidrojot, ka objektīvu iemeslu dēļ iestāde var pagarināt lēmuma pieņemšanas termiņu uz laiku ne ilgāku par četriem mēnešiem no iesnieguma saņemšanas dienas, par to paziņojot iesniedzējam.  Tas nozīmē, ja uzņēmums iesniedz iesniegumu pēdējā datumā – 2021.gada 15.jūnijā – tad attiecīgi saskaņā ar Administratīvā procesa likuma 64.panta otro daļu – Valsts ieņēmumu dienestam lēmums jāpieņem līdz 2021.gada 18.oktobrim (tā kā 16.oktobris ir sestdiena, tad atbilstoši minētā likuma 43.panta otrajai daļai, termiņa pēdējā diena ir nākamā darba diena).  Ņemot vērā, ka ar noteikumu projekta 1.8.apakšpunktu tiek noteikts, ka Valsts ieņēmumu dienests lēmumu par atbalsts piešķiršanu pieņem līdz 2021.gada 30.novembrim, tad attiecīgi anotācijā būtu ietverams papildu skaidrojums, kāda vēl likuma norma līdzās jau anotācijā pieminētajai Administratīvā procesa likuma 64.panta otrajai daļai šo lēmumu pieņemšanas termiņu pagarina līdz 2020.gada 30.novembrim. | Izvērtēts, projekta redakcija MK Noteikumu projekts precizēts atbilstoši Krīzes vadības grupas 2021.gada 22.aprīļa lēmumam | Precizēta MK noteikumu projekta anotācija. |
| 38. | MK noteikumu projekts | **Finanšu ministrijas priekšlikums**  Lūdzam pārskatīt noteikumu projekta 1.9.apakšpunktā ietvertā noteikumu 32.1.apakšpunkta redakciju, gramatiski un stilistiski to precizējot, piemēram normu izsakot šādā redakcijā:  “ 32.1. uzņēmums, kurš pēdējo divu gadu laikā ir bijis izslēgts no Valsts ieņēmumu dienesta pievienotās vērtības nodokļa maksātāju reģistra, minētajā reģistrā ir atjaunots, vai, ja uzņēmums, kurš ir izslēgts no Valsts ieņēmumu dienesta pievienotās vērtības nodokļa maksātāju reģistra, ir izpildījis Valsts ieņēmumu dienesta prasības un pārkāpumu novērsis, bet nav atkārtoti reģistrēts minētajā reģistrā, jo uz to nav attiecināmas Pievienotās vērtības nodokļa likuma prasības par obligātu reģistrāciju;” | **Ņemts vērā** | Precizēts MK noteikumu projekta 1.9 apakšpunkts. |
| 39. | MK noteikumu projekts | **Finanšu ministrijas priekšlikums**  Projekta 1.9.apakšpunktā paredzēts papildināt noteikumus ar 33.punktu, nosakot, ka uzņēmumi, kas ir saņēmuši atbalstu, kvalificējoties šo noteikumu 16.4.apakšpunktam, kas bija spēkā ar Ministru kabineta 2021.gada 12.janvāra noteikumiem Nr.27 “Grozījumi Ministru kabineta 2020. gada 10. novembra noteikumos Nr.676 "Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai"”, kuriem **Valsts ieņēmumu dienests veicis šo noteikumu 16.4.apakšpunktā noteikto nodokļu aprēķinu aktuālajā mēnesī par iepriekšējā mēneša periodu**, kvalificējas atbalstam.”.  Vēršam uzmanību, ka nodokļu administrācija nodokļu aprēķinus veic likumā “Par nodokļiem un nodevām” noteiktajos gadījumos (skat. 23.panta pirmā daļa, 4.1 daļa u.c.). Turklāt Noteikumi Nr.676 neparedz Valsts ieņēmumu dienestam veikt uzņēmumiem nodokļu aprēķinus. Gluži pretēji, Noteikumu 16.4.apakšpunktā noteikts regulējums par uzņēmuma veikto vidējo mēneša nodokļu aprēķinu.  Ievērojot minēto, lūdzam precizēt projekta 1.9.apakšpunktā ietverto 33.punkta redakciju | **Ņemts vērā** | Precizēts MK noteikumu projekta 1.9 apakšpunkts. |
| 40. | MK noteikumu projekts | **Finanšu ministrijas priekšlikums**  Kā ir norādīts anotācijā, noteikumu 16.4.apakšpunkts ir interpretējams attiecīgi vērtējot par konkrētiem mēnešiem (kas deklarēti iepriekšējā mēnesī) aprēķinātās nodokļu summas vidējā mēneša vērtību, attiecīgi vērtējot nodokļu maksājumu summu, kas ar 2020.gada jūnijā, jūlijā, augustā, septembrī, oktobrī un novembrī iesniegto nodokļu deklarāciju ir aprēķināti par 2020.gada maiju, jūniju, jūliju, augustu, septembri un oktobri.  Vēršam uzmanību, tā kā tiek vērtēta nodokļu maksājumu summa, kas ar 2020.gada jūnijā iesniegto deklarāciju ir aprēķināta par 2020.gada maiju, ar 2020.gada jūlijā iesniegto deklarāciju ir aprēķināta par 2020.gada jūniju (un tā tālāk), tad attiecīgi secināms, ka tiek vērtēta par konkrētiem mēnešiem aprēķinātā nodokļu summa, kas deklarēta nākamajā mēnesī.  Lūdzam attiecīgi anotāciju precizēt. | **Ņemts vērā** | Precizēta MK noteikumu projekta anotācija. |
| 41. | MK noteikumu projekts | **Finanšu ministrijas priekšlikums**  Anotācijas I sadaļas 3.punktā tiek norādīts, ka projekta izstrādē ir iesaistīta arī Finanšu ministrija. Tā kā līdz šim Finanšu ministrija ir bijusi iesaistīta tikai Ekonomikas ministrijas izstrādāto noteikumu projektu saskaņošanas procesā līdzīgi kā Tieslietu ministrija (t.i., vērtējot Ekonomikas ministrijas izstrādāto tiesisko regulējumu un sniedzot atzinumu), attiecīgi lūdzam precizēt, kas šajā gadījumā tiek domāts ar Finanšu ministrijas iesaisti un kāds ir šīs iesaistes apjoms.  Ievērojot minēto, attiecīgi lūdzam precizēt arī anotācijas VII sadaļas 2.punktu, jo pretējā gadījumā no anotācijas izriet, ka Finanšu ministrija ir līdzatbildīga par Ekonomikas ministrijas izstrādāto tiesisko regulējumu, lai gan būtībā par izstrādāto tiesisko regulējumu atbildīga ir tikai Ekonomikas ministrija. | **Ņemts vērā** | Precizēta MK noteikumu projekta anotācija. |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Edmunds Jansons

|  |
| --- |
| (par projektu atbildīgās amatpersonas vārds un uzvārds) |
| Ekonomikas ministrijas Uzņēmējdarbības konkurētspējas departamenta vecākais eksperts |
| (amats) |
| Tālr. 67013122 |
| (tālruņa un faksa numurs) |
| Edmunds.Jansons.@em.gov.lv |
| (e-pasta adrese) |